Diari Oficial de la Generalitat Valenciana


Sumari del DOGV 1079, del 06-06-1989 (1989/814063)

ORDRE de 16 de maig de 1989, de la Conselleria d'Agricultura i Pesca, per la qual es regula i planifica el tractament contra la <<mosca de la fruita>> (Ceratitis capitata Wied) a la Comunitat Valenciana per a la campanya 1989.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/16/(2)/dof/vci/html**

### Dades del document

Número de DOGV
:   1079

Data del DOGV
:   06-06-1989

Secció del DOGV
:   DISPOSICIONS GENERALS

Número del document
:   1989/814063


Data del document
:   16-05-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 16 de maig de 1989, de la Conselleria d'Agricultura i Pesca, per la qual es regula i planifica el tractament contra la "Mosca de la fruita" (Ceratitis Capitata Wied) a la Comunitat Valenciana per a la campaña 1989.  
El tractament contra la «mosca de la fruita» (Ceratitis capitata Wied) es realitza cada any a les àres citrícoles de la nostra Comunitat, per tal de mantenir-ne la plaga en uns nivells de població baixos, tot tenint-ne en compte la incidència sobre les collites i la consideració de quarentena que té als principals països importadors dels nostres cítrics.  
L'Ordre de 25 de juny de 1955 (BOE de 5 de juny) declara d'utilitat pública els treballs d'extinció d'aquesta plaga, mentre que l?Ordre de 12 d'abril de 1989 (BOE de 20 d'abril) declara d'interés estatal la campanya per a l'any 1989 i específica que les comunitats autònomes determinen les zones de tractament obligatori.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
Es declara obligatori el tractament contra la mosca de la fruita a les superfícies de cítrics de les zones següents:  
- Província d'Alacant: la Marina Baixa, la Marina Alta, l'Alacantí, el Baix Vinalopó, el Baix Segura.  
- Província de Castelló: el Baix Maestrat, la Plana Alta, la Plana Baixa.  
- Província de València: el Camp de Morvedre, el Camp de Túria, els Serrans, l?Horta, la Ribera Alta, la Ribera Baixa, la Canal de Navarrés, la Costera, la Safor, la Vall d'Albaida i la Foia de Bunyol.  
Article segon  
Els tractaments s'efectuaran amb caràcter col·lectiu per procediments aeris, llevat de zones localitzades on siga aconsellable el tractament terrestre.  
Article tercer  
En zones citrícoles situades dins el perímetre del Parc Natural de l'Albufera i en altres zones protegides, només es realitzaran tractament terrestres amb productes que no siguen de categoria C per a la fauna terrestre o aqüicola.  
Article quart  
La Direcció General de Producció i Indústries Agràries, per mitjà del Servei de Protecció dels Vegetals, organitzarà i dirigirà l?execució de la campanya en totes les fases.  
Article cinquè  
A més de les subvencions que per a productes o aplicacions destina el Ministeri d?agricultura, Pesca i Alimentació, la Conselleria d?agricultura i Pesca aportarà amb càrrec al programa 714.20 «Ordenació i Millora de la Producció Agrària», del Pressupost Ordinari de 1989, les quantitats necessàries per a completar els tractaments dins les disponibilitats pressupostàries.  
DISPOSICIO FINAL  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, 16 de maig de 1989.  
El Conseller d?agricultura i Pesca,   
LLUIS FONT DE MORA MONTESINOS


Còpia Permalink ELI